भूकम्पका कारण दशरथ रंगशाला जीर्ण बनेको थियो । रंगशाला परिसरको पौडी पोखरी, कभर्डहल, खेलाडी छात्रावास, मेडिकल सेन्टर र राखेप सचिवालय पूर्ण रूपमा क्षतिग्रस्त बनेका छन् । राष्ट्रिय खेलकुद परिषद् (राखेप)का सदस्यसचिव केशवकुमार विष्टले मन्त्री र सदस्यसचिवले चाहेरमात्र कुनै पनि संरचना तत्काल बनिहाल्ने अवस्था नरहेको प्रतिक्रिया दिए । ‘रंगशालाको डीपीआर तयार गर्न प्राविधिक ढिलाइ भयो । अब १३औं सागलाई भ्याउने हिसाबले तीव्र गतिमा काम हुन्छ । सागअगाडि नै मर्मत र निर्माणको काम सकिनेछ', विष्ट भन्छन् । उनले बजेटका कारण निर्माणकार्य नरोकिने दाबी पनि गरे ।
